

**Кеден одағы Комиссиясының 2009 жылғы 27 қарашадағы № 130 шешіміне өзгерістер енгізу туралы**

Еуразиялық экономикалық комиссия Кеңесінің 2025 жылғы 14 мамырдағы № 24 шешімі.

      2014 жылғы 29 мамырдағы Еуразиялық экономикалық одақ туралы шарттың 45-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 20 және 22-тармақтарына сәйкес, Еуразиялық экономикалық комиссия Кеңесінің 2016 жылғы 6 сәуірдегі № 47 шешімімен бекітілген Еуразиялық экономикалық одақтың тарифтік преференцияларының бірыңғай жүйесін қолданудың шарттары мен тәртібі туралы ереженің негізінде Еуразиялық экономикалық комиссия Кеңесі **шешті:**

      1. Қосымшаға сәйкес Кеден одағы Комиссиясының "Еуразиялық экономикалық одақты бірыңғай кедендік-тарифтік реттеу туралы" 2009 жылғы 27 қарашадағы № 130 шешіміне өзгерістер енгізілсін.

      2. Осы Шешім өзгерістердің (осы Шешімге қосымша) 1-тармағының 2, 5, 7 және 8-тармақшаларын және 2-тармақтың 2 және 6-тармақшаларын қоспағанда, ресми жарияланған күнінен бастап күнтізбелік 30 күн өткен соң күшіне енеді.

      Өзгерістердің (осы Шешімге қосымша) 1-тармағының 5 және 8-тармақшалары осы Шешім ресми жарияланған күннен бастап 6 ай өткен соң күшіне енеді.

      Өзгерістердің (осы Шешімге қосымша) 1-тармағының 2 және 7-тармақшасы және 2-тармағының 2 және 6-тармақшасы осы Шешім ресми жарияланған күннен бастап 12 ай өткен соң күшіне енеді.

**Еуразиялық экономикалық комиссия Кеңесі мүшелері:**

|  |  |  |  |  |
| --- | --- | --- | --- | --- |
| Армения  Республикасынан    М. Григорян | Беларусь  Республикасынан    В. Караник | Қазақстан  Республикасынан    С. Жұманғарин | Қырғыз  Республикасынан    Д. Амангельдиев | Ресей  Федерациясынан    А. Оверчук |

|  |  |
| --- | --- |
|  | Еуразиялық экономикалық  комиссия Кеңесінің 2025 жылғы 14 мамырдағы  № 24 шешіміне ҚОСЫМША |

**Кеден одағы Комиссиясының 2009 жылғы 27 қарашадағы № 130 шешіміне енгізілетін ӨЗГЕРІСТЕР**

      1. Еуразиялық экономикалық одақтың тарифтік преференциясының бірыңғай жүйесін пайдаланушы – дамушы елдердің тізбесінде (көрсетілген Шешімге № 2 қосымша):

      1) позицияларды нөмірлеу алып тасталсын;

      2) "Боливия Көпұлтты Мемлекеті" позициясынан кейін мынадай мазмұндағы позициямен толықтырылсын:

      "Бутан Корольдігі";

      3) "Зимбабве Республикасы" позициясынан кейін мынадай мазмұндағы позициямен толықтырылсын:

      "Иордан Хашимит Корольдігі";

      4) "Куба Республикасы" позициясынан кейін мынадай мазмұндағы позициямен толықтырылсын:

      "Ливан Республикасы";

      5) "Маршалл аралдары Республикасы" позициясы алып тасталсын;

      6) "Папуа Жаңа Гвинея Тәуелсіз Мемлекеті" позициясынан кейін мынадай мазмұндағы позициямен толықтырылсын:

      "Самоа Тәуелсіз Мемлекеті";

      7) "Самоа Тәуелсіз Мемлекеті" позициясынан кейін мынадай мазмұндағы позициямен толықтырылсын:

      "Сан-Томе және Принсипи Демократиялық Республикасы";

      8) "Эль-Сальвадор Республикасы" позициясы алып тасталсын.

      2. Еуразиялық экономикалық одақтың тарифтік преференциясының бірыңғай жүйесін пайдаланушы неғұрлым төмен дамыған елдердің тізбесінде (көрсетілген Шешімге № 3 қосымша):

      1) позицияларды нөмірлеу алып тасталсын;

      2) "Бутан Корольдігі" позициясы алып тасталсын;

      3) "Мьянма Одағы Республикасы" позициясының қазақ тіліндегі нұсқасы өзгеріссіз қалдырылсын;

      4) "Непал Федеративтік Демократиялық Республикасы" позициясы мынадай редакцияда жазсылсын:

      "Непал";

      5) "Руанда Республикасы" позициясының қазақ тіліндегі нұсқасы өзгеріссіз қалдырылсын;

      6) "Сан-Томе және Принсипи Демократиялық Республикасы" позициясы алып тасталсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК